ai4bharat/Pralekha huggingface dataset:
విద్యుత్తు మంత్రిత్వ శాఖ
విద్యుత్ మంత్రిత్వ శాఖ, నూతన & పునరుత్పాదక ఇంధన శాఖల కేబినెట్ మంత్రిగా పదవీబాధ్యతలు
స్వీకరించిన రాజ్కుమార్ సింగ్
విద్యుత్ మంత్రిత్వ శాఖ, నూతన & పునరుత్పాదక ఇంధన శాఖ కేబినెట్ మంత్రిగా రాజ్ కుమార్ సింగ్ గురువారం పదవీబాధ్యతలు స్వీకరించారు.
తనపై అత్యంత నమ్మకాన్ని ఉంచి, ఈ బాధ్యతలను తనకు అప్పగించినందుకు ప్రధానమంత్రికి కృతజ్ఞతలు చెప్తూ, తాను అందుకు తగినట్టుగా విధులు నిర్వర్తిస్తానని ఆర్.కె. సింగ్ అన్నారు.
బాధ్యతలు స్వీకరించిన అనంతరం మీడియాతో కొద్ది సేపు మాట్లాడుతూ, ప్రధానమంత్రి పెట్టిన విద్యుద్దీకరణ లక్ష్యాలను తాము అనుకున్న సమయానికన్నా ముందే సాధించామని, విద్యుత్, ఇంధన రంగాలకు చెందిన ఫలాలు సాధారణ పౌరులకు అందేలా కృషి చేస్తానని సింగ్ చెప్పారు.
ఈ సందర్భంగా కార్యాలయంలోని సీనియర్ అధికారులు ఆయనకు స్వాగతం పలికారు.
ప్రధాన మంత్రి కార్యాలయం
కోవిడ్-19 స్థితి ని సమీక్షించడం కోసం ఉన్నత స్థాయి సమావేశాలు ఉన్న కారణం గా పశ్చిమ బంగాల్ పర్యటన ను రద్దు చేసుకొన్న ప్రధాన మంత్రి
కోవిడ్-19 ప్రస్తుత స్థితి ని సమీక్షించడం కోసం ప్రధాన మంత్రి శ్రీ నరేంద్ర మోదీ రేపటి రోజు న, అంటే శుక్రవారం నాడు, జరిగే ఉన్నత స్థాయి సమావేశాల కు అధ్యక్షత వహించనున్నారు.
‘‘రేపటి రోజు న, అంటే శుక్రవారం నాడు, కోవిడ్-19 ప్రస్తుత స్థితి ని సమీక్షించడం కోసం ఉన్నత స్థాయి సమావేశాలకు అధ్యక్షత వహించనున్నాను. ఈ కారణం గా, నేను పశ్చిమ బంగాల్ కు వెళ్లడం లేదు.’’ అని ఒక ట్వీట్ లో శ్రీ నరేంద్ర మోదీ పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
క్వాంటమ్ కంప్యూటింగ్, ఐఓటీ సెక్యూరిటీ, సైబర్ సెక్యూరిటీ రంగాల్లో కలిసి పరిశోధన అభివృద్ధి కార్యక్రమాలు అమలు చేయనున్న యూఐడీఏఐ, సెట్స్
సామర్థ్యాన్ని పెంపొందించడం, సమాచార భద్రతపై స్వావలంబన సాధించడానికి అమలు జరుగుతున్న మేక్ ఇన్ ఇండియా కార్యక్రమంలో భాగంగా రెండు సంస్థల మధ్య కుదిరిన అవగాహన
డీప్ టెక్ రంగంలో పరికరాలు, ఉత్పత్తుల అభివృద్ధికి దోహదపడే పరిశోధన, అభివృద్ధి కార్యక్రమాలను సంయుక్తంగా చేపట్టాలని యూనిక్ ఐడెంటిఫికేషన్ అథారిటీ ఆఫ్ ఇండియా , సొసైటీ ఫర్ ఎలక్ట్రానిక్ ట్రాన్సాక్షన్స్ అండ్ సెక్యూరిటీ నిర్ణయించాయి.
అవగాహన ఒప్పందంలో భాగంగా సైబర్ సెక్యూరిటీ, ఐవోటీ సెక్యూరిటీ, మొబైల్ డివైజ్ సెక్యూరిటీ, ఫైనాన్షియల్ నెట్ వర్క్ స్లైస్ సెక్యూరిటీ, హార్డ్ వేర్ సెక్యూరిటీ వంటి డీప్ టెక్, ఎమర్జింగ్ టెక్ రంగాల్లో రెండు సంస్థలు సంయుక్త పరిశోధనలు చేపడతాయి.
'మేక్ ఇన్ ఇండియా' కార్యక్రమంలో భాగంగా సమాచార, సైబర్ భద్రతపై స్వావలంబనను పెంపొందించడమే లక్ష్యంగా ప్రభుత్వం ఈ నిర్ణయం తీసుకుంది
సైబర్ సెక్యూరిటీ, క్వాంటమ్ సెక్యూరిటీ, క్రిప్టోగ్రఫీ లో ప్రాధాన్యతా రంగాలైన క్వాంటమ్ ర్యాండమ్ నంబర్ జనరేటర్, క్రిప్టో ఏపీఐ లైబ్రరీ, క్వాంటమ్ సేఫ్ క్రిప్టోగ్రఫీ వంటి ఆర్టిఫిషియల్ ఇంటెలిజెన్స్, బ్లాక్ చెయిన్ టెక్నాలజీ పై రెండు సంస్థల శాస్త్రవేత్తలు, అధికారులు కలిసి పని చేస్తారు.
అవగాహన ఒప్పందం ప్రకారం యుఐడిఎఐ వ్యవస్థలో మాత్రమే కాకుండా ఇతర క్లిష్టమైన ఐటీ మౌలిక సదుపాయాల రంగంలో కూడా ఉపయోగించడానికి అనువైన పరికరాలు / ఉత్పత్తులను అభివృద్ధి చేయడానికి సెట్స్ , యుఐడిఎఐ అధికారులు సంయుక్తంగా పరిశోధన ప్రాజెక్టులను సిద్ధం చేసి అమలు చేయడానికి చేయడానికి కృషి చేస్తారు.
సుపరిపాలన సాధించడానికి దేశంలో అందుబాటులో ఉన్న విస్తృతమైన డిజిటల్ వ్యవస్థ ఉపయోగపడుతోంది. డిజిటల్ సాంకేతిక పరిజ్ఞానం అమలుకు ప్రాధాన్యత ఇస్తున్న భారతదేశం సాంకేతిక పరిజ్ఞానాన్ని అమలు చేయడం, నిరంతర అప్ గ్రేడ్ అంశాలపై దృష్టి సారించింది. ఆధార్ 2.0 కార్యాచరణ రూపకల్పన అంశంలో ఆధునిక సాంకేతిక పరిజ్ఞానం అమలు కీలకంగా ఉంటుంది.
యుఐడిఎఐ 1.36 బిలియన్లకు పైగా ఆధార్ నంబర్లను ప్రజలకు జారీ చేసింది. దేశంలో ప్రతిరోజూ 70 మిలియన్లకు పైగా ఆధార్ ఆధారిత ధృవీకరణ లావాదేవీలు జరుగుతున్నాయి. సంక్షేమం, సుపరిపాలన కోసం కేంద్ర, రాష్ట్ర ప్రభుత్వాలు అమలు చేస్తున్న 1,700 పథకాలు ఆధార్ ఆధారంగా అమలు జరుగుతున్నాయి.
ప్రధాన మంత్రి కార్యాలయం
భారతదేశం తో స్వేచ్ఛాయుక్త వ్యాపార ఒప్పందాని కి ఆమోదం తెలిపిన ఆస్ట్రేలియాపార్లమెంటు
ఇసిటిఎ ను మన వ్యాపార సముదాయాలు ఘనం గా స్వాగతిస్తాయి: ప్రధాన మంత్రి
భారతదేశం తో స్వేచ్ఛాయుక్త వ్యాపార ఒప్పందాని కి ఆస్ట్రేలియా పార్లమెంటు ఆమోదం తెలిపినందుకు ఆస్ట్రేలియా ప్రధాని శ్రీ ఎంథనీ అల్బనీస్ కు ప్రధాన మంత్రి శ్రీ నరేంద్ర మోదీ ధన్యవాదాలను వ్యక్తం చేశారు.
మన వ్యాపార సముదాయాలు ఇకానామిక్ కోఆపరేశన్ ఎండ్ ట్రేడ్ అగ్రిమెంట్  ను ఎంతగానో స్వాగతిస్తాయని, ఇండియా-ఆస్ట్రేలియా కాంప్రిహెన్సివ్ స్ట్రటీజిక్ పార్ట్ నర్ శిప్ ను ఇది మరింత బలపరుస్తుందని కూడా శ్రీ నరేంద్ర మోదీ అన్నారు.
ఆస్ట్రేలియా ప్రధాని శ్రీ ఎంథనీ అల్బనీస్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ మరొక ట్వీట్ లో –
ప్రధాన మంత్రి @AlboMP గారు మీకు ఇవే ధన్యవాదాలు. ఇండ్ఆస్ ఇసిటిఎ  కార్యాచరణ లోకి రావడాన్ని మన వ్యాపార సముదాయాలు ఘనం గా స్వాగతిస్తాయి; మరి ఇది ఇండియా-ఆస్ట్రేలియా కాంప్రిహెన్సివ్ స్ట్రటీజిక్ పార్ట్ నర్ శిప్ ను మరింత గా బలపరుస్తుంది కూడాను.’’ అని పేర్కొన్నారు.
(
నౌకారవాణా మంత్రిత్వ శాఖ
శ్రీ సర్బానంద సోనోవాల్ అరుణాచల్ ప్రదేశ్లోని బోలెంగ్లో యూనియింగ్ ఉత్సవాన్ని జరుపుకున్నారు
యూనియింగ్ పండుగ వసంత ఋతువు కొత్త సంవత్సరం ప్రారంభాన్ని సూచించే ఆది సామాజిక వర్గ పండుగ
పండుగలో పవిత్రమైన ఆరాధన వేడుక సంబరాలు ప్రదర్శించడం ఏక్ భారత్, శ్రేష్ఠ్ భారత్కు బలం చేకూరుస్తుంది
కేంద్ర నౌకాశ్రయాలు, షిప్పింగ్ & జలమార్గాలు మరియు ఆయుష్ శాఖ మంత్రి శ్రీ సర్బానంద సోనోవాల్, అరుణాచల్ ప్రదేశ్లోని బోలెంగ్లో ఆది సమాజం యొక్క ముఖ్యమైన పండుగ అయిన రంగుల సియాంగ్ యూనియింగ్ ఉత్సవానికి హాజరయ్యారు.
సాగు సీజన్, ఆది సమాజం యొక్క కొత్త సంవత్సరం ప్రారంభం, వసంత రుతువుల ఆగమనం మరియు సమాజం మధ్య బంధాన్ని బలోపేతం చేయడానికి గొప్ప మార్గంగా చెప్పడానికి యూనియింగ్ పండుగ జరుపుకుంటారు.
ఈ కార్యక్రమంలో శ్రీ సోనోవాల్ మాట్లాడుతూ, “ఈ రోజు ఇక్కడ జరిగే పవిత్రమైన రంగుల సియాంగ్ యూనియింగ్ ఉత్సవానికి హాజరుకావడం ఆనందంగా ఉంది. మన అరుణాచల్ ప్రదేశ్ ప్రజలు, మరియు ఈశాన్య భారతదేశం యొక్క సంస్కృతి మరియు సంప్రదాయాలు దేశానికి ప్రత్యేకమైన నిధి. ఆది సమాజంలో ఇటువంటి పవిత్రమైన ఆరాధన, వేడుక సంబరాల ప్రదర్శనను చూడడం నాకు చాలా సంతోషాన్నిస్తుంది. ప్రధాన మంత్రి శ్రీ నరేంద్ర మోదీ గారి ‘ఏక్ భారత్ శ్రేష్ఠ్ భారత్’ స్ఫూర్తికి ఇది సరైన ఉదాహరణ. మీరు ప్రేమ, కరుణ మరియు శ్రద్ధతో ప్రకృతి మాత ప్రసాదాన్ని జరుపుకుంటున్న సందర్భంగా నా సోదరులు మరియు సోదరీమణులందరికీ ఈ పర్వదిన శుభాకాంక్షలు తెలియజేయడానికి నేను ఈ అవకాశాన్ని ఉపయోగించుకుంటాను" అని ఆయన అన్నారు.
ఈ ఉత్సవానికి అరుణాచల్ తూర్పు నియోజకవర్గానికి ప్రాతినిధ్యం వహిస్తున్న లోక్సభ ఎంపీ అయిన తపిర్ గావ్ కూడా హాజరయ్యారు.
ప్రధాన మంత్రి కార్యాలయం
కేంద్ర మాజీ మంత్రి శ్రీ బాచి సింగ్ రావత్ మృతి పట్ల సంతాపం తెలిపిన ప్రధానమంత్రి
కేంద్ర మాజీ మంత్రి శ్రీ బాచి సింగ్ రావత్ మరణం పట్ల ప్రధాన మంత్రి శ్రీ నరేంద్ర మోదీ విచారం వ్యక్తం చేశారు.
"బిజెపి సీనియర్ నాయకుడు, కేంద్ర మాజీ సహాయ మంత్రి బాచి సింగ్ రావత్ జీ మరణం చాలా విచారకరం. ఆయన జీవితమంతా ప్రజా ప్రయోజనానికి, దేశ ప్రయోజనాలకు అంకితం చేయబడింది. ఈ సంతాప సమయంలో ఆయన కుటుంబానికి, శ్రేయోభిలాషులకు నా ప్రగాఢ సంతాపాన్ని తెలియజేస్తున్నాను. ఓం శాంతి!" అని ప్రధాన మంత్రి ఒక ట్వీట్ లో పేర్కొన్నారు.
(Visitor Counter : 44
ప్రధాన మంత్రి కార్యాలయం
ప్రధానమంత్రి మరియు అమెరికా అధ్యక్షుని మధ్య టెలిఫోన్ సంభాషణ
ప్రధానమంత్రి నరేంద్రమోదీ ఈ రోజు అమెరికా అధ్యక్షుడు గౌరవనీయులు డోనాల్డ్ ట్రంప్ తో టెలిఫోన్ లో మాట్లాడారు. ప్రస్తుతం విజృంభిస్తున్న కోవిడ్-19 మహమ్మారి గురించీ, ప్రపంచ శ్రేయస్సు, ఆర్ధిక వ్యవస్థపై దాని ప్రభావం గురించీ, ఇద్దరు నాయకులు అభిప్రాయాలను పంచుకున్నారు.
అమెరికాలో సంభవించిన ప్రాణ నష్టానికి ప్రధానమంత్రి తీవ్ర విచారం వ్యక్తం చేశారు. వ్యాధితో బాధపడుతున్నవారు త్వరగా కోలుకోవాలని తాను ప్రార్థిస్తున్నట్లు చెప్పారు.
రెండు దేశాల మధ్య నెలకొన్న ప్రత్యేక సంబంధాల గురించి నొక్కి చెబుతూ, ఈ అంర్జాతీయ సంక్షోభాన్ని అధిగమించడానికి అమెరికాతో భారత్ సంఘీభావాన్ని ప్రధానమంత్రి పునరుద్ఘాటించారు. కోవిడ్-19 వ్యాప్తిని నిశ్చయంగా, సమర్ధంగా తిప్పి కొట్టడానికి భారత్- అమెరికా భాగస్వామ్యాన్ని పూర్తి స్థాయిలో వినియోగించుకోవాలని ఇరువురు నాయకులు అంగీకరించారు.
ఈ మహమ్మారి కారణంగా తలెత్తే ఆరోగ్య, ఆర్ధిక ప్రభావాలను తగ్గించడానికి తమ తమ దేశాల్లో చేపట్టిన చర్యలను పరస్పరం తెలియజేసుకున్నారు.
ఇటువంటి క్లిష్ట సమయంలో ప్రజల మానసిక, శారీరిక ఆరోగ్య పరిరక్షణకు, యోగ, ఆయుర్వేద  వంటి వైద్య విధానాల ప్రాముఖ్యత గురించి ఇరువురు నాయకులు చర్చించారు.
ప్రపంచవ్యాప్తంగా నెలకొన్న కోవిడ్-19 సంక్షభం నేపథ్యంలో, తమ రెండు దేశాలకు చెందిన అధికారులు సన్నిహితంగా కొనసాగాలని వారు అంగీకరించారు.
మానవ వనరుల అభివృద్ధి మంత్రిత్వ శాఖ
నేషనల్ కరికులం ఫ్రేమ్ వర్క్  ఆదేశ పత్రాన్ని ప్రారంభించనున్న ధర్మేంద్ర ప్రధాన్
కేంద్ర విద్యా మంత్రి ధర్మేంద్ర ప్రధాన్ 29 ఏప్రిల్ 2022న జాతీయ పాఠ్య ప్రణాళిక వ్యవస్థ  ఆదేశ పత్రాన్ని ప్రారంభించనున్నారు. జాతీయ విద్యా విధానం  2020 నాలుగు రంగాలలో జాతీయ పాఠ్య ప్రణాళిక ఫ్రేమ్వర్క్లను  అభివృద్ధి చేయాలని సిఫార్సు చేసింది. వీటిలో- పాఠశాల విద్య , బాల్య సంరక్షణ , విద్య , ఉపాధ్యాయ విద్య , వయోజన విద్య ఉంటాయి.
కర్ణాటక ఉన్నత విద్యాశాఖ మంత్రి డాక్టర్ అశ్వత్నారాయణ ; డాక్టర్ బీసీ నగేష్, ప్రాథమిక , మాధ్యమిక విద్య మంత్రి, కర్ణాటక ప్రభుత్వం; డాక్టర్ కె. కస్తూరిరంగన్, జాతీయ పాఠ్యప్రణాళిక వ్యవస్థ జాతీయ స్టీరింగ్ కమిటీ చైర్పర్సన్; విద్యా మంత్రిత్వ శాఖలోని పాఠశాల విద్య , అక్షరాస్యత విభాగం కార్యదర్శి అనితా కర్వాల్ , నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్  డైరెక్టర్ ప్రొఫెసర్ డీపీ సక్లానీ ఈ కార్యక్రమంలో పాల్గొంటారు. వీటి అభివృద్ధికి ఇన్పుట్లను అందించడం కోసం నాలుగు పాఠ్య ప్రణాళిక చట్రాలు జాతీయ పాఠ్య ప్రణాళిక చట్రం 2020 దృక్కోణాల ఆధారంగా 25 థీమ్లను మూడు వర్గాల క్రింద గుర్తించడం జరిగింది. ఇవి 1. పాఠ్యాంశాలు , బోధనాశాస్త్రం 2. క్రాస్-కటింగ్ సమస్యలు 3. ఇతర ముఖ్యమైన ప్రాంతాలు. జాతీయ పాఠ్య ప్రణాళిక చట్రం, 2020 వ్యవస్థాగత మార్పులపై, సంస్కరణలపై దృష్టి సారిస్తుంది.
తప్పనిసరి పత్రసహిత జాతీయ పాఠ్య ప్రణాళిక చట్రం అభివృద్ధి ప్రక్రియ, దాని అంచనా నిర్మాణం , లక్ష్యాలు , నాలుగు జాతీయ పాఠ్య ప్రణాళిక చట్రాల అభివృద్ధిని తెలియజేసే జాతీయ పాఠ్య ప్రణాళిక చట్రం 2020 నుండి కొన్ని ప్రాథమిక సూత్రాలను వివరిస్తుంది. జాతీయ పాఠ్య ప్రణాళిక చట్రాన్ని జిల్లా నుండి రాష్ట్ర స్థాయి , తరువాత జాతీయ స్థాయి వరకు సహకారం , సంప్రదింపుల ప్రక్రియ ద్వారా రూపొందించడం జరుగుతోంది. ఈ ఆదేశ పత్రంలో ‘జాతీయ పాఠ్యప్రణాళిక వ్యవస్థ అభివృద్ధి కోసం పొజిషన్ పేపర్ల మార్గదర్శకాలు’ అంతర్భాగంగా ఉంటాయి. టెక్ ప్లాట్ఫారమ్ , మొబైల్ యాప్ సహాయంతో పాఠశాల/జిల్లా/రాష్ట్ర స్థాయిలో చాలా విస్తృత సంప్రదింపులతో పాఠ్యప్రణాళిక వ్యవస్థ మొత్తం ప్రక్రియ పేపర్లెస్ పద్ధతిలో ఉంటుంది.
ప్రధాన మంత్రి కార్యాలయం
ప్రధాన మంత్రి తో సమావేశమైన అరుణాచల్ ప్రదేశ్ ఆదివాసీ నాయకులు
అరుణాచల్ ప్రదేశ్ ఆదివాసీ నాయకులు ప్రధాన మంత్రి శ్రీ నరేంద్ర మోదీ తో సమావేశమయ్యారు. ఈ భేటీ తాలూకు ఒక వీడియో ను ప్రధాన మంత్రి శేర్ చేశారు.
ప్రధాన మంత్రి ఒక ట్వీట్ లో,
‘‘అరుణాచల్ ప్రదేశ్ కు చెందిన ఆదివాసీ నాయకుల తో ఒక చక్కనైనటువంటి సమావేశం జరిగింది. మేం రాష్ట్రాభివృద్ధి కి సంబంధించిన అనేక అంశాల తో పాటుగా ప్రజల ఆకాంక్షల ను నెరవేర్చడం గురించి కూడా చర్చించాం’’ అని పేర్కొన్నారు.
విద్యుత్తు మంత్రిత్వ శాఖ
ఏడాదికి 12% మించకుండా ఆలస్య చెల్లింపు సర్చార్జి వసూలు చేయాలని జెన్కోలు మరియు ట్రాన్స్కోలకు కేంద్ర విద్యుత్ మంత్రిత్వ శాఖ సూచన
- కోవిడ్-19 వ్యాప్తి నేపథ్యంలో డిస్కామ్లపై ఆర్థిక భారాన్ని తగ్గించడమే లక్ష్యంగా చర్య
- చార్జీలు తగ్గనుండడంతో వినియోగదారులకు కలుగనున్న లబ్ధి
విద్యుత్ వ్యవస్థలో ఆర్థిక ఒత్తిడిని తగ్గించేలా విద్యుత్ మంత్రిత్వ శాఖ చర్యలు చేపట్టింది. ఆత్మనిర్భర్ భారత్ ఆధ్వర్యంలో పీఎఫ్సీ మరియు ఆర్ఈసీ యొక్క
లిక్విడిటీ ఇన్ఫ్యూషన్ పథకం కింద చేపట్టిన అన్ని చెల్లింపులకు సంవత్సరానికి 12% మించకుండా  ఆలస్య చెల్లింపు సర్చార్జిని వసూలు చేయాలని కేంద్ర విద్యుత్ మంత్రిత్వ శాఖ సూచించింది. దీనికి సంబంధించి
అన్ని విద్యుత్ జనరేటింగ్ కంపెనీలు మరియు ట్రాన్స్మిషన్ కంపెనీలకు సూచన చేసింది. తాజా చర్యతో డిస్కామ్లపై ఆర్థిక భారం తగ్గనుంది. గత కొన్నేళ్లుగా దేశంలో సాధారణ వడ్డీ రేట్లు దిగివచ్చినప్పటికీ, కొన్ని రకాల ఆలస్యపు చెల్లింపు సర్చార్జీల రేటు ఎక్కువగా ఉంటూ వస్తోంది. అనేక సందర్భాల్లో ఎల్పీఎస్ రేటు సంవత్సరానికి 18% వరకు ఉంటూ వస్తోంది. కోవిడ్-19 మహమ్మారి కారణంగా విధించిన క్లిష్టమైన లాక్డౌన్ పరిస్థితులు ఆయా డిస్కామ్లపై ప్రతికూలంగా ప్రభావితం చూపాయి. కోవిడ్-19 మహమ్మారి విద్యుత్ రంగం, ముఖ్యంగా పంపిణీ సంస్థల యొక్క అన్ని భాగాస్వామ్యపక్షాల వారి ద్రవ్య స్థితిని తీవ్రంగా ప్రభావితం చేసింది. ఈ ప్రతికూల ప్రభావాన్ని తగ్గించడానికి ప్రభుత్వం అనేక చర్యలు చేపట్టింది. సామర్థ్య ఛార్జీలపై రిబేటు, విద్యుత్ షెడ్యూల్ కోసం క్రెడిట్ లెటర్ సడలింపు నిబంధనతో పాటుగా లిక్విడిటీ ఇన్ఫ్యూషన్ స్కీమ్ మొదలైన చర్యలు చేపట్టింది. ప్రభుత్వం చేపట్టిన చర్యలలో లేట్ పేమెంట్ సర్చార్జ్  ఒకటి. 30.06.2020 వరకు విద్యుత్ కొనుగోలు / విద్యుత్ ప్రసారం కోసం ఉత్పాదక సంస్థలకు మరియు ప్రసార లైసెన్స్దారులకు పంపిణీ సంస్థలు ఆలస్యం జరిగిన సందర్భంలో ఎల్పీఎస్ వర్తిస్తుంది. కష్టతరమైన సమయాల్లో వినియోగదారులకు సజావుగా విద్యుత్ సరఫరా జరిపేందుకు మరియు విద్యుత్ ఛార్జీలను తగ్గించడానికి ప్రభుత్వం చర్య దోహదం చేస్తుంది.
గిరిజన వ్యవహారాల మంత్రిత్వ శాఖ
ఏకలవ్య ఆదర్శ ఆశ్రమ పాఠశాల  ఉపాధ్యాయుడు డాక్టర్ యశ్పాల్ సింగ్ కు 2023 సంవత్సరపు జాతీయ ఉపాధ్యాయుల అవార్డు
ఏకలవ్య ఆదర్శ ఆశ్రమ పాఠశాల ఉపాధ్యాయుడు జాతీయ అవార్డుకు ఎంపిక కావడం గిరిజన వ్యవహారాల మంత్రిత్వ శాఖకు గర్వకారణం: శ్రీ అర్జున్ ముండా
జాతీయ ఉపాధ్యాయుల అవార్డు - 2023 అందుకున్న ఏకలవ్య ఆదర్శ ఆశ్రమ పాఠశాల ఉపాధ్యాయుడు డాక్టర్ యశ్పాల్ సింగ్ను కేంద్ర గిరిజన వ్యవహారాల మంత్రి శ్రీ అర్జున్ ముండా బుధవారం సత్కరించారు. దేశవ్యాప్తంగా జాతీయ అవార్డుకు ఎంపికైన 75 మంది అత్యంత ప్రతిభావంతులైన ఉపాధ్యాయులలో డాక్టర్ యశ్పాల్ సింగ్ ఒకరు. ఆయన మధ్యప్రదేశ్ రాష్ట్రం భోపాల్ లో ఏకలవ్య ఆదర్శ ఆశ్రమ పాఠశాల ప్రిన్సిపాల్ గా పనిచేస్తున్నారు. కఠినంగా, పారదర్శకంగా ఉండే మూడంచెల ఆన్లైన్ ప్రక్రియ ద్వారా ఎంపికయ్యారు.
డాక్టర్ యశ్పాల్ సింగ్ నాల్గవసారి జాతీయ అవార్డుకు ఎంపికకావడం గిరిజన వ్యవహారాల మంత్రిత్వ శాఖకు గర్వకారణం. భారత రాష్ట్రపతి చేతుల మీదుగా ఆయన ఈ అవార్డు పొందారు.
ఈ సందర్భంగా శ్రీ ముండా మాట్లాడుతూ, “ఈఎంఆర్ఎస్ కు చెందిన ఉపాధ్యాయుడు నాలుగోసారి జాతీయ అవార్డు గ్రహీతగా ఎంపికకావడం ఆయన చేసిన ఆదర్శప్రాయమైన కృషికి గుర్తింపు కావడమే కాక ఇతర పాఠశాలల ఉపాధ్యాయులు, విద్యార్థులు మరింత మెరుగైన రీతిలో పనిచేసేలా ప్రేరేపించి ప్రోత్సహిస్తుంది.
భోపాల్ ఏకలవ్య ఆదర్శ ఆశ్రమ పాఠశాల స్థాయిని పెంచడానికి, పాఠశాల పేరును సమున్నత శిఖరాలకు తీసుకెళ్లడానికి డాక్టర్ యశ్పాల్ సింగ్ విశేషమైన కృషి చేయడం ద్వారా వృత్తి పట్ల తనకుగల నిబద్ధతను మరియు శ్రద్ధను చాటారు.
పాఠశాలలో మౌలిక సదుపాయాల అభివృద్ధి, ఏకలవ్య పాఠశాల విద్యార్థుల కోసం స్మార్ట్ క్లాస్రూమ్ల ఏర్పాటు, చెట్ల పెంపకం మరియు స్థిరమైన పర్యావరణ విధానాలను ప్రారంభించడం, ఈఎంఆర్ఎస్ పాఠశాలలో మధ్యలో బడిమానే పిల్లలు అసలు లేకుండా చూడటం, నైపుణ్యవృద్ధిని సుసాధ్యం చేయడం నిర్ధారించడం వంటివి అతని ప్రత్యేకతలు.
గిరిజన బాలలకు ఈ పాఠశాలల్లో ప్రవేశాన్ని సుసాధ్యం చేయడానికి, విద్యార్థులను జాతీయ జనజీవన స్రవంతిలోకి తేవడానికి గిరిజన వ్యవహారాల మంత్రిత్వ శాఖ చేస్తున్న కృషికి ఈ అవార్డు నిదర్శనం. తద్వారా అది వారికి ఉజ్వలమైన, విజయవంతమైన భవిష్యత్తు నిర్ధారణకు దారితీస్తుంది. గిరిజన విద్యార్థులలో విద్యాప్రమాణాలను పెంపొందించడానికి సహకారంతో పనిచేస్తున్న ఈఎంఆర్ఎస్ ఉపాధ్యాయులు, ప్రధానోపాధ్యాయులందరినీ కూడా ఇది గుర్తిస్తుంది. షెడ్యూల్డ్ తెగల పిల్లలకు ఉన్నత,
వృత్తిపరమైన విద్యాకోర్సులలో అవకాశాలను పొందేందుకు, వివిధ రంగాలలో ఉపాధిని పొందేందుకు వీలుగా వారికి నాణ్యమైన
విద్యను అందించడానికి 1997-98లో ఏకలవ్య ఆదర్శ ఆశ్రమ పాఠశాల భావన ప్రారంభమైంది.
ప్రధాన మంత్రి కార్యాలయం
శ్రీ సిద్ధేశ్వర స్వామి జీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
శ్రీ సిద్ధేశ్వర స్వామి జీ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. పరమపూజ్య శ్రీ సిద్ధేశ్వర స్వామి జీ ని సమాజాని కి ఆయన చేసిన విశిష్ఠ సేవ కు గాను స్మరించుకోవడం జరుగుతుంది అని ప్రధాన మంత్రి శ్రీ మోదీ అన్నారు.
ప్రధాన మంత్రి ఒక ట్వీట్ లో -
‘‘పరమ పూజ్య శ్రీ సిద్ధేశ్వర స్వామి జీ ని సమాజాని కి ఆయన చేసిన విశిష్ఠమైన సేవ కు గాను స్మరించుకోవడం జరుగుతుంది. ఇతరుల ఉన్నతి కోసం ఆయన అలుపెరుగక కృషి చేశారు. ఆయన లోని పాండితీపరమైన అభినివేశాని కి గాను కూడాను ఆయన ను గౌరవించడం జరిగింది. ఈ దుఃఖ ఘడియ లో, స్వామి జీ యొక్క అసంఖ్యాక భక్త జనాని కి కలిగిన శోకం లో నేను సైతం పాలుపంచుకొంటున్నాను. ఓం శాంతి.’’ అని పేర్కొన్నారు.
రహదారి రవాణా, హైవేల మంత్రిత్వ శాఖ
'సేతు భారతం' కార్యక్రమం
జాతీయ రహదారులపై రైల్వే క్రాసింగ్ స్థానంలో రోడ్డు ఓవర్ బ్రిడ్జిలు  /రోడ్డు అండర్ బ్రిడ్జిల నిర్మాణానికి ప్రభుత్వం 'సేతు భారతం' కార్యక్రమాన్ని ప్రారంభించింది. జాతీయ రహదారులపై ఓవర్ బ్రిడ్జిలు  /రోడ్ అండర్ బ్రిడ్జిల నిర్మాణాలను ప్రభుత్వం చేపట్టింది. దీనిని ప్రభుత్వ రంగంలో నిర్మాణ సంస్థలైన పీడబ్ల్యుడీ, ఎన్హెచ్ఏఐ,
 /రోడ్ అండర్ బ్రిడ్జిల నిర్మాణానికి నిధులు అందించడం జరుగుతుంది. సేతు భారతం కార్యక్రమం కింద ఇప్పటి వరకు దాదాపుగా నూటా ఇరవై మూడు  రోడ్డు ఓవర్ బ్రిడ్జిలు  /రోడ్డు అండర్ బ్రిడ్జిల  నిర్మాణ పనులకు పరిపాలనాపరమైన ఆమోదం, మరియు ఆర్థిక అనుమతులు లభించాయి. రోడ్డు ఓవర్ బ్రిడ్జిలు  /రోడ్డు అండర్ బ్రిడ్జిల కొన్నిసార్లు స్వతంత్ర ప్రాజెక్టులుగా, మరికొన్నిసార్లు జాతీయ రహదారి యొక్క ఒక విభాగానికి అనుబంధంగా మెరుగుదల ప్రాజెక్ట్లో భాగంగా నిర్మించబడతాయి. ఈ సమాచారాన్ని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ లోక్సభకు ఇచ్చిన ఒక లిఖితపూర్వక సమాధానంలో ఈ విషయం తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 145.68 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 1,45,582.
మొత్తం కేసుల్లో క్రియాశీల కేసులు 1% కంటే తక్కువగా, 0.42% వద్ద ఉన్నాయి.
రికవరీ రేటు 98.20% కు చేరింది.
గత 24 గంటల్లో 10,846 మంది కోలుకున్నారు. దీంతో, కోలుకున్నవారి మొత్తం సంఖ్య 3,42,95,407 కు పెరిగింది.
గత 24 గంటల్లో 33,750 కొత్త కేసులు నమోదయ్యాయి.
రోజువారీ పాజిటివిటీ రేటు 3.84%.
వారపు పాజిటివిటీ రేటు 1.68%.
ఇప్పటివరకు 68.09 కోట్ల కొవిడ్ పరీక్షలు చేశారు.
రాష్ట్రాలవారీగా ఒమిక్రాన్ కేసులు
|
|
క్ర.సం.
|
|
రాష్ట్రం/యూటీ
|
|
ఒమిక్రాన్ కేసుల సంఖ్య
|
|
డిశ్చార్జ్/కోలుకున్నవారు
|
|
1
|
|
మహారాష్ట్ర
|
|
510
|
|
193
|
|
2
|
|
దిల్లీ
|
|
351
|
|
57
|
|
3
|
|
కేరళ
|
|
156
|
|
1
|
|
4
|
|
గుజరాత్
|
|
136
|
|
85
|
|
5
|
|
తమిళనాడు
|
|
121
|
|
98
|
|
6
|
|
రాజస్థాన్
|
|
120
|
|
86
|
|
7
|
|
తెలంగాణ
|
|
67
|
|
27
|
|
8
|
|
కర్ణాటక
|
|
64
|
|
18
|
|
9
|
|
హరియాణా
|
|
63
|
|
40
|
|
10
|
|
ఒడిశా
|
|
37
|
|
1
|
|
11
|
|
పశ్చిమబంగాల్
|
|
20
|
|
4
|
|
12
|
|
ఆంధ్రప్రదేశ్
|
|
17
|
|
3
|
|
13
|
|
మధ్యప్రదేశ్
|
|
9
|
|
9
|
|
14
|
|
ఉత్తరప్రదేశ్
|
|
8
|
|
4
|
|
15
|
|
ఉత్తరాఖండ్
|
|
8
|
|
5
|
|
16
|
|
చండీఘర్
|
|
3
|
|
2
|
|
17
|
|
జమ్ము&కశ్మీర్
|
|
3
|
|
3
|
|
18
|
|
అండమాన్&నికోబార్ దీవులు
|
|
2
|
|
0
|
|
19
|
|
గోవా
|
|
1
|
|
0
|
|
20
|
|
హిమాచల్ప్రదేశ్
|
|
1
|
|
1
|
|
21
|
|
లద్దాఖ్
|
|
1
|
|
1
|
|
22
|
|
మణిపూర్
|
|
1
|
|
0
|
|
23
|
|
పంజాబ్
|
|
1
|
|
1
|
||
|
మొత్తం
|
|
1,700
|
|
639
రక్షణ మంత్రిత్వ శాఖ
భారత వైమానిక దళం అధునాతన లైట్ హెలికాప్టర్ ముందు జాగ్రత్త ల్యాండింగ్
భారతీయ వైమానిక దళానికి చెందిన అధునాతన లైట్ హెలికాప్టర్ 
సాధారణ శిక్షణా కార్యక్రమంలో భాగంగా సర్సావాలో గల ఎయిర్ ఫోర్స్ స్టేషన్ నుండి గాలిలోకి ప్రయాణించింది. సర్సావా నుండి దాదాపుగా ముఫ్ఫై ఎన్ఎంల వద్ద హెలికాప్టర్లో సాంకేతికంగా అవరోధం ఏర్పడింది. దీంతో ఎయిర్ ఫీల్డ్కు దక్షిణాన ముందు జాగ్రత్త ల్యాండింగ్ చేశారు. ఏఎల్హెచ్ పైలట్లు తీసుకున్న చర్యలు సముచితమైనవి మరియు సరైనవి పేర్కొనడమైంది. ఈ సంఘటనలో ఎలాంటి ఆస్తి నష్టం జరగలేదు. సర్సావాలోని ఎయిర్ ఫోర్స్ స్టేషన్ నుండి ఒక రికవరీ బృందం వెంటనే సంఘటన స్థలానికి చేరుకొని అక్కడ అవసరమైన చర్యల్ని చేపట్టింది.
రైల్వే మంత్రిత్వ శాఖ
2023-24లో వందే భారత్ రైళ్ల మొత్తం వినియోగం 99.60%
ఏ సి చైర్ కార్ మరియు ఎగ్జిక్యూటివ్ క్లాస్లో వసతి ని అత్యధిక వినియోగం చేయడానికి, బేసిక్ ఛార్జీలో గరిష్టంగా 25% వరకు తగ్గించడానికి జోనల్ రైల్వేలకు అధికారాన్ని అప్పగించారు.
రైళ్ల నిర్వహణ వ్యయాన్ని తగ్గించేందుకు భారతీయ రైల్వేలు నిరంతరం ప్రయత్నిస్తున్నాయి
వసతి వినియోగాన్ని ఆప్టిమైజ్ చేయడానికి  ఏ సీ చైర్ కార్ మరియు ఎగ్జిక్యూటివ్ క్లాస్లో గరిష్టంగా 25% వరకు బేసిక్ ఛార్జీలను తగ్గించడానికి జోనల్ రైల్వేలకు అధికారం అప్పగించబడింది. ఈ ప్రాంతంలోని అన్ని పోటీ మోడ్ల ప్రయాణ ధోరణులను విశ్లేషించిన తర్వాత మరియు భవిష్యత్ వినియోగ సామర్థ్యాన్ని అంచనా వేసిన తర్వాత కొన్ని విభాగాలపై పోటీ ధరలను అందించడానికి జోనల్ రైల్వేలకు అధికారం ఇచ్చింది.
అదే నిబంధనలు కొన్ని చిన్న మార్పులతో పొడిగించబడ్డాయి . అలాగే రైళ్లలో ప్రయాణ వసతి వినియోగాన్ని ఆప్టిమైజ్ చేయడానికి ఛార్జీల హేతుబద్ధీకరణ అనేది నిరంతర ప్రక్రియ.
ప్రస్తుత ఆర్థిక సంవత్సరం 2023-24  లో వందే భారత్ రైళ్ల మొత్తం వినియోగం 99.60%.
కార్యాచరణ వ్యయం ట్రాక్షన్ శక్తి ఖర్చు మరియు ట్రాక్షన్ శక్తి వినియోగంతో సహా వివిధ అంశాలపై ఆధారపడి ఉంటుంది. రైళ్ల నిర్వహణ వ్యయాన్ని తగ్గించేందుకు భారతీయ రైల్వేలు నిరంతరం ప్రయత్నిస్తున్నాయి. వందే భారత్ రేక్లు రీజెనరేటివ్ బ్రేకింగ్ సిస్టమ్ను దాని ప్రధాన డిజైన్ ఫీచర్గా ఉన్నాయి, ఇది బ్రేకింగ్ శక్తిని ఓవర్ హెడ్ ఎక్విప్మెంట్ కి తిరిగి అందిస్తుంది మరియు తద్వారా ట్రాక్షన్ శక్తి వినియోగాన్ని తగ్గిస్తుంది.
రైల్వే, కమ్యూనికేషన్స్ మరియు ఎలక్ట్రానిక్ & ఇన్ఫర్మేషన్ టెక్నాలజీ శాఖ మంత్రి శ్రీ అశ్విని వైష్ణవ్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
159.67 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 73 లక్షలకుపైగా డోసులు నిర్వహణ
ప్రస్తుత రికవరీ రేటు 93.69%
గత 24 గంటల్లో నమోదయిన కొత్త కేసులు 3,17,532
ఇప్పటివరకు నమోదైన మొత్తం ఒమిక్రాన్ కేసులు 9,287. నిన్నటి కంటే 3.63% వృద్ధి.
దేశవ్యాప్త క్రియాశీల కేసుల సంఖ్య 19,24,051
వారపు పాజిటివిటీ రేటు 16.06%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 73 లక్షలకు పైగా  డోసులతో కలిపి, 159.67 కోట్ల  డోసులను టీకా కార్యక్రమం అధిగమించింది. 1,71,82,273 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,90,863
|
|
రెండో డోసు
|
|
97,96,323
|
|
ముందు జాగ్రత్త డోసు
|
|
22,95,385
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,89,651
|
|
రెండో డోసు
|
|
1,70,91,292
|
|
ముందు జాగ్రత్త డోసు
|
|
20,16,534
|
|
15-18 ఏళ్ల వారు
|
|
మొదటి డోసు
|
|
3,84,93,979
|
|
18-44 ఏళ్ల వారు
|
|
మొదటి డోసు
|
|
53,00,29,691
|
|
రెండో డోసు
|
|
37,84,60,704
|
|
45-59 ఏళ్ల వారు
|
|
మొదటి డోసు
|
|
19,83,74,077
|
|
రెండో డోసు
|
|
16,36,77,044
|
|
60 ఏళ్లు పైబడినవారు
|
|
మొదటి డోసు
|
|
12,35,94,947
|
|
రెండో డోసు
|
|
10,22,82,259
|
|
ముందు జాగ్రత్త డోసు
|
|
18,63,130
|
|
ముందు జాగ్రత్త డోసులు
|
|
61,75,049
|
|
మొత్తం డోసులు
|
|
1,59,67,55,879
గత 24 గంటల్లో 2,23,990 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,58,07,029 కు పెరిగింది.
దేశవ్యాప్త రికవరీ రేటు 93.69 శాతానికి చేరింది.
గత 24 గంటల్లో 3,17,532 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 19,24,051. ఇది మొత్తం కేసుల్లో 5.03 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 19,35,180 పరీక్షలు చేశారు. దేశవ్యాప్తంగా ఇప్పటివరకు 70.93 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 16.06 శాతంగా ఉంది. రోజువారీ పాజిటివిటీ రేటు 16.41 శాతంగా నమోదైంది.
ఆర్థిక మంత్రిత్వ శాఖ
కోవిడ్-19 సంక్షోభం నేపథ్యంలో సామాజిక రక్షణకు స్పందనగా భారత్కు జపాన్ అధికారిక అభివృద్ధి సాయం
కోవిడ్-19 కారణంగా తీవ్రంగా ప్రభావితమైన పేద, బలహీన వర్గాల వారికి తగిన సామాజిక సాయం అందించడానికి భారత దేశం చేస్తున్న ప్రయత్నాలకు జపాన్
అండగా నిలవనుంది. ఇందులో భాగంగా జపాన్ ప్రభుత్వం 30 బిలియన్ డాలర్ల  అధికారిక అభివృద్ధి సహాయ రుణం ఇచ్చిందేందుకు ముందుకు వచ్చింది. సామాజిక రక్షణ కోసం'కోవిడ్-19 క్రైసిస్ రెస్పాన్స్ సపోర్ట్ లోన్' విషయమై భారత ఆర్థిక వ్యవహారాల శాఖ అదనపు కార్యదర్శి డాక్టర్ సి.ఎస్.మోహపాత్ర, భారతదేశానికి జపాన్ రాయబారి శ్రీ సుజుకి సతోషి మధ్య ఈ రోజు నోట్స్ మార్పిడి జరిగింది. నోట్స్ మార్పిడి అనంతరం ఈ ప్రోగ్రామ్ లోన్ నిమిత్తం డాక్టర్ మోహపాత్ర, న్యూఢిల్లీలోని జైకా ప్రధాన ప్రతినిధి మిస్టర్ కట్సువో మాట్సుమోటో మధ్య రుణ పత్రంపై సంతకాల కార్యక్రమం జరిగింది. కోవిడ్ -19 మహమ్మారి తీవ్ర ప్రభావం కారణంగా దేశ వ్యాప్తంగా ప్రభావితమైన పేద, బలహీనం వర్గాల వారికి తగు సమన్వయం, సామాజిక రక్షణ కల్పించేందుకు గాను భారతదేశం చేస్తున్న ప్రయత్నాలకు మద్దతు ఇవ్వడం ఈ ప్రోగ్రామ్ రుణం లక్ష్యం. భారత్ మరియు జపాన్లు 1958 నుండి ద్వైపాక్షిక అభివృద్ధి సహకారం విషయమై సుదీర్ఘమైన మరియు ఫలవంతమైన చరిత్రను కలిగి ఉన్నాయి. గత కొన్నేళ్లుగా భారత్, జపాన్ల మధ్య ఆర్థిక సహకారం మరింత బలపడి వ్యూహాత్మక భాగస్వామ్యంగా ఎదిగింది. తజా రుణ ఒప్పందం భారతదేశం మరియు జపాన్ మధ్య వ్యూహాత్మక మరియు ప్రపంచ భాగస్వామ్యాన్ని మరింతగా పటిష్టం చేసి బలపరుస్తుంది.
రహదారి రవాణా, హైవేల మంత్రిత్వ శాఖ
ఆంధ్రప్రదేశ్లోని రాజమహేంద్రవరంలో రూ.3000 కోట్లతో 8 జాతీయ రహదారుల ప్రాజెక్టులకు శంకుస్థాపన చేసిన కేంద్రమంత్రి శ్రీ నితిన్ గడ్కరీ
కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ నేడు 8 జాతీయ రహదారుల ప్రాజెక్టులకు శంకుస్థాపన చేశారు. ఆంధ్రప్రదేశ్లోని రాజమహేంద్రవరంలో రూ.3000 కోట్లతో చేపట్టనున్న ఈ ప్రాజెక్టుల శంకుస్థాపన కార్యక్రమానికి రాష్ట్ర రోడ్లు & భవనాల శాఖ మంత్రి శ్రీ దాడిశెట్టి రామలింగేశ్వరరావు, భాజపా రాష్ట్ర అధ్యక్షుడు శ్రీ సోము వీర్రాజు, ఎంపీలు, ఎమ్మెల్యేలు మరియు సీనియర్ అధికారులు హాజరయ్యారు.
ప్రాజెక్టులు పూర్తయిన తర్వాత, కాకినాడ ప్రత్యేక ఆర్థిక జోన్ , సెజ్ పోర్ట్, ఫిషింగ్ హార్బర్, కాకినాడ యాంకరేజ్ పోర్ట్లకు గ్రీన్ ఫీల్డ్ రోడ్డు అనుసంధానం ఈ ప్రాజెక్టు ద్వారా కలుగుతాయని మంత్రి నితిన్ గడ్కరీ తెలిపారు. ఇది బియ్యం, సముద్ర ఆహారాలు, ఆయిల్ మీల్స్, ఐరన్-ఎగుమతులను సులభతరం చేస్తుందన్నారు. కాకినాడ పోర్టు ద్వారా ఖనిజం, జీవ ఇంధనం, గ్రానైట్ మొదలైనవి ఎగుమతులకు సులభమవుతుందని ఆయన పేర్కొన్నారు.
ఈ ప్రాజెక్టులో భాగంగా కైకరం, మోరంపూడి, ఉండరాజవరం, తేతలి & జొన్నాడ వద్ద 5 ఫ్లైఓవర్లను నిర్మించనున్నట్లు ఆయన తెలిపారు. అవి పూర్తయిన తర్వాత నామవరం, శాటిలైట్ సిటీ, మండపేట, రామచంద్రపురం, ఉండరాజవరం, నిడదవోలు, తణుకు పట్టణం, కైకరం, కాకినాడ వంటి ప్రాంతాలకు ఎలాంటి ఇబ్బందులు లేకుండా, సురక్షితమైన ప్రయాణాలకు భరోసా ఇస్తామని మంత్రి చెప్పారు. బ్లాక్స్పాట్లను సరిదిద్దడానికి ప్రత్యేక భద్రతా ప్రమాణాలను పాటిస్తున్నట్లు మంత్రి వెల్లడించారు.
వాకలపూడి-ఉప్పాడ-అన్నవరం & సామర్లకోట-అచ్చంపేట జంక్షన్లను 4-లేనింగ్తో సహా ఇతర 3 ప్రాజెక్టులు, రంపచోడవరం నుండి కొయ్యూరు వరకు 2-లేన్ల నిర్మాణం సామర్లకోట, అన్నవరం బిక్కవోలు, ర్యాలి & పిఠాపురం వంటి పుణ్యక్షేత్రాల వంటి ప్రాంతాలకు రహదారి అనుసంధానం కల్పిస్తుందని నితిన్ గడ్కరీ తెలిపారు. ఇది అరకు & లంబసింగి వంటి గిరిజన ప్రాంతాలకు మరియు అరకు లోయ & బొర్రా గుహలు వంటి ఆంధ్రప్రదేశ్లోని ముఖ్యమైన పర్యాటక ప్రాంతాలకు రహదారి అనుసంధానాన్ని కూడా అందిస్తుంది. ఇది కాకినాడ- అల్లూరి సీతారామ జిల్లాల ద్వారా సురక్షితమైన, మెరుగైన, వేగవంతమైన రాష్ట్రాంతర అనుసంధానాన్ని కూడా అందిస్తుంది.
ప్రధాన మంత్రి శ్రీ నరేంద్ర మోదీ సారథ్యంలోని ప్రభుత్వం ఆంధ్రప్రదేశ్లో ప్రపంచ స్థాయి మౌలిక సదుపాయాలను కల్పించడం కోసం నిబద్దత కలిగి ఉందని కేంద్రమంత్రి నితిన్ గడ్కరీ అన్నారు. నేడు ప్రారంభించిన జాతీయ రహదారుల ప్రాజెక్టుల ద్వారా ఆంధ్రప్రదేశ్లో పెద్ద ఎత్తున ఉపాధి లభిస్తుందని ఆయన ఈ సందర్భంగా పేర్కొన్నారు.